Won surcoreano

O won surcoreano (en coreano: 대한민국 원, Daehan Minguk weon), ou simplemente won (원), é a moeda oficial de Corea do Sur. Divídese en 100 jeon, aínda que non existen moedas con esta denominación. O seu código ISO 4217 é KRW e o seu símbolo ₩.

 Historia 
Antes de 1910, o won era a moeda oficial do Imperio de Corea. Durante a ocupación xaponesa, o won substituíuse polo ien coreano, o cal estaba á par co ien xaponés.

En 1945, despois da segunda guerra mundial, Corea dividiuse en dous estados, resultando en dúas moedas diferentes, ambas chamadas won. O surcoreano fixouse inicialmente ao dólar estadounidense a unha taxa de cambio de 1 USD = 15 won. Posteriormente houbo unha serie de desvalorizacións seguidas, en parte a causa da guerra de Corea.

A causa da rápida desvalorización do won, o 15 de febreiro de 1953 foi substituído polo hwan, cunha taxa de 1 hwan = 100 won.

O won sería novamente reintroducido o 10 de xuño de 1962, cunha taxa de 1 won = 10 hwan. O 4 de decembro de 1997 firmouse un acordo co Fondo Monetario Internacional para permitir a súa libre flutuación no mercado. Pouco tempo despois, debido á crise financeira asiática, foise desvalorizando ata case a metade do seu valor, ao igual que outras divisas do continente.

 Véxase tamén 

 Outros artigos 

 Economía de Corea do Sur
 Won norcoreano

Categoría:Economía de Corea do Sur
Categoría:Moedas de Asia
Categoría:ISO 4217